Sojuz MS-12

**Sojuz MS-12** bola ruská kozmická loď typu Sojuz. Dňa 14. marca 2019 vyštartovala z kozmodrómu Bajkonur k Medzinárodnej vesmírnej stanici (ISS), kam dopravila troch členov Expedície 59. Potom zostala u ISS ako záchranná loď až do októbra 2019, kedy sa s ňou vrátili späť na Zem kozmonaut Alexej Ovčinin, astronaut Tyler Hague a účastník kozmického letu Hazzá al-Mansúrí, astronaut zo Spojených arabských emirátov.

## Posádka
### Štart
*  Alexej Ovčinin (2), veliteľ, Roskosmos (CPK)
*  Tyler Hague (1), palubný inžinier 1, NASA
*  Christina Kochová (1), palubný inžinier 2, NASA

### Záložná posádka
*  Alexandr Skvorcov ml., veliteľ, Roskosmos (CPK)
*  Luca Parmitano, palubný inžinier 1, ESA
*  Andrew Morgan, palubný inžinier 2, NASA

### Pristátie
*  Alexej Ovčinin, veliteľ, Roskosmos (CPK)
*  Tyler Hague, palubný inžinier, NASA
*  Hazzá al-Mansúrí, účastník kozmického letu, MBRSC

## Priebeh letu
Sojuz MS-12 úspešne vyštartoval dňa 14. marca 2019 o 19:14:08,175 svetového času (UTC) pomocou nosnej rakety Sojuz-FG z kozmodrómu Bajkonur. Približne po deviatich minútach od štartu bola kozmická loď navedená na počiatočnú obežnú dráhu Zeme. Pri tomto lete bol použitý rýchly letový profil k Medzinárodnej vesmírnej stanici (ISS), ktorý trvá 6 hodín. Dňa 15. marca o 01:01:40 UTC sa loď pripojila k k spojovaciemu uzlu modulu Rassvet na ISS. Posádka potom prešla na stanicu a zapojila sa do práce Expedície 59.

Dňa 3. októbra 2019 o 07:37:32 UTC sa Alexej Ovčinin, Tyler Hague a Hazzá al-Mansúrí odpojili od Medzinárodnej vesmírnej stanice a ešte v ten istý deň o 10:59:21,4 UTC úspešne pristáli v kazašskej stepi neďaleko Džezkazganu.

## Galéria

Súbor:Soyuz MS-12 spacecraft in the integration facility (2).jpg|Kozmická loď Sojuz MS-12 počas predletových kontrol
Súbor:Soyuz MS-12 crew during the tree planting ceremony.jpg|Posádka Sojuzu počas tradičného sadenia stromu v aleji pri hoteli Kozmonaut
Súbor:Expedition 59 Soyuz Rollout (NHQ201903120010).jpg|Prevoz nosnej rakety na štartovaciu rampu, 12. marec 2019
Súbor:Expedition 59 Soyuz Rollout (NHQ201903120026).jpg|Raketa Sojuz-FG po vztýčení na štartovacej rampe
Súbor:Expedition 59 Crew Wave Farewell (NHQ201903140008).jpg|Posádka sa lúči pred štartom
Súbor:Expedition 59 Launch (NHQ201903150007).jpg|Štart Sojuzu MS-12 z Bajkonuru, 14. marec 2019
Súbor:Soyuz MS-12 spacecraft approaching the docking port (1).jpg|Kozmická loď Sojuz MS-12 sa blíži k Medzinárodnej vesmírnej stanici, 15. marec 2019
Súbor:Soyuz MS-12 arrival.jpg|Sojuz MS-12 krátko pred pripojením k spojovaciemu uzlu modulu Rassvet na ISS
Súbor:ISS-59 Soyuz MS-12 above India, Nepal and China.jpg|Sojuz MS-12 pripojený k spojovaciemu uzlu modulu Rassvet na ISS letí nad Indiou, Nepálom a Čínou, 27. marec 2019
Súbor:Expedition 60 Soyuz MS-12 Landing (NHQ201910030006).jpg|Návratový modul Sojuzu MS-12 klesá na padáku
Súbor:Expedition 60 Soyuz MS-12 Landing (NHQ201910030001).jpg|Pristátie Sojuzu v kazašskej stepi juhovýchodne od Džezkazganu, 3. október 2019
Súbor:Expedition 60 Soyuz MS-12 Landing (NHQ201910030007).jpg|Príchod ruských pátracích a záchranných jednotiek na miesto pristátia
Súbor:Expedition 60 Soyuz MS-12 Landing (NHQ201910030002).jpg|Posádka po vyzdvihnutí z kabíny


## Referencie

## Iné projekty

## Externé odkazy
* Informácie o lete Sojuzu MS-12

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2019